**PREGLED STANJA I PODUZETIH MJERA NA PREVENCIJI – 30.04.2020.**

**Nove poduzete mjere u Bosni i Hercegovini do 30.04.2020.:**

Po hitnom postupku Skupština ŽZH je usvojila prijedlog Zakona o ublažavanju negativnih ekonomskih posljedica izazvanih pandemijom bolesti koronavirusa (COVID-19) na području ŽZH i održanju stabilnosti Proračuna ŽZH.

Ovaj zakon koji je u javnosti nazvan “korona-zakonom” usvojen je**16. izvanrednoj sjednici Skupštine ŽZH**.

**Pregled mjera u BH okruženju**

SRBIJA:

Predloženo je nakon velikog pritiska javnosti da policijski sat za vikend traje od četvrtka u 18 sati do subote u 5 sati ujutro, umjesto tri i pol dana trajanja o kojem je ranije donesena odluka.

Nakon policijskog sata za vikend, očekuje se značajno popuštanje mjera. Od 4.5. započet će javni prijevoz u Novom Sadu i Kragujevcu, a u Beogradu i Nišu od 8.5. Kafići i restorani se otvaraju 4.5., dok bi se trgovački centri mogli otvoriti od 8.5. Dječji vrtići će početi s radom 11.5., a zračni promet započet će 18.5.

HRVATSKA:

Krajem travnja u Hrvatskoj se prijavilo za naknadu za nezaposlenost 158.795 osoba, što je za oko 15.000 više nego u ožujku, i 27.700 više u odnosu na isto lanjsko razdoblje, objavila je u srijedu Hrvatska gospodarska komora.

KOSOVO:

Kosovski ministar zdravlja Arben Vitia rekao je u intervjuu u utorak navečer da će nakon 4.5. vladine mjere protiv širenja koronavirusa biti popuštene. Do tada, građani Kosova smiju izlaziti vani do 90 minuta tijekom određenih sati. Vitia tvrdi da će se ta zabrana kretanja povući i postupno će poduzeća početi s radom, s obveznim fizičkim distanciranjem.

SJEVERNA MAKEDONIJA:

Građani sjeverne Makedonije neće biti potpuno zatvoreni tijekom prvomajskih praznika odlučeno je u utorak. Policijski sat ostat će isti u petak, a tijekom vikenda započet će u 14 sati.

Transportni radnici izrazili su negodovanje postavljanjem svojih kamiona ispred sjedišta Vlade Skoplju u utorak kako bi prosvjedovali protiv nedavnog poskupljenja nameta na gorivo. U vrijeme kada cijene nafte općenito opadaju uslijed tekuće pandemije koronavirusa, Sjeverna Makedonija povećala je trošarinu na gorivo kako bi ispunila proračunski deficit vezan za koronavirus.

Izvori:

[www.jabuka.tv](http://www.jabuka.tv)

<https://balkaninsight.com/>